Voormalige AbaThembu-koning in hospitaal opgeneem | Maroela Media
Koning Buyelekhaya Dalindyebo, voormalige koning van die AbaThembu-volk, is Vrydagaand in 'n hospitaal in Oos-Londen opgeneem.
Dié inligting het Saterdag aan die lig gekom toe leiers van die Ekonomiese Vryheidsvegters (EFF) Dalindyebo besoek het in die gevangenis in Oos-Londen waar hy tans 'n 12-jaar vonnis uitdien.
Julius Malema, EFF-leier, en sy adjunk, Floyd Shivambu, was onder die groep wat Saterdagmiddag by die gevangenis aangekom het waar 'n skare EFF-ondersteuners op hulle gewag het. Malema en sy gevolg is toe na die St. Dominics-hospitaal in die stad waar Dalindyebo tans behandel word.
By die hospitaal het 'n senior beampte van die Oos-Kaapse korrektiewe dienste Malema ontmoet en hom ingelig oor Dalindyebo se toestand.
Malema het later aan joernaliste gesê Dalindyebo het siek geword en is Vrydagaand in die hospitaal opgeneem nadat hy Sondag met 'n eetstaking begin het. Hy het gesê hy en lede van sy gevolg het met Dalindyebo gesels en hom oortuig om weer te begin eet.
Malema het die regering gekap oor Dalindyebo se gevangenisstraf. "Ons het nog nooit sulke vernedering gesien nie; ons het gedink die vernedering van tradisionele leiers het met die koloniale tye en apartheid geëindig. Die koning se gemoed is positief, maar dit is pynlik om te sien wat die ANC-regering aan hierdie man hier doen," het hy gesê.
"Dalindyebo moes onder huisarres geplaas geword het en die regering moet hul besluit om hom tronk toe te stuur, heroorweeg."
Dalindyebo het op 30 Desember 2015 by die gevangenis aangemeld om sy tronkstraf te begin uitdien nadat hy in 2009 skuldig bevind is vir verskeie misdade wat strafbare manslag, brandstigting, aanranding met die doel om ernstig te beseer en ontvoering insluit.
Seun (6) verdrink in Jhb-swembad
Shabir Shaik no.2 Hy is ook terminaal gaan seker oor ń week huis toe. Ai tog!!!
Dus…as jy status het wied jy nie dieselfde straf opgele as due gewone Jan Rap en sy maats nie.
Ag dis so lekker om daai loophole te geruik. As hy wil staak om te eet , dit is so intensioneel en dan weet hy hy gaan lekker in n hospitaal bedjie le.
Wonder of hierdie taktiek vir Oscar sal werk? Hmmmm. Die ANC het nou al die media en witmense gemuilband, die ekonomie op sy knieê, politici in sy sak, akademici op detensie, dienslewering in die toilet en , en, en! Gaan ons effens wankelrige regstelsel nou die volgende wees om die kn ie te buig?